Håkon Børset

Håkon Kjell Børset (født 1938) er en tidligere, norsk lærer, banksjef, bonde og politiker (Sp).

Han er sønn av gårdbruker Gunnar Børset og hustru Bertha Skjerkholt på slektsgården Leirfallnes i Hegra.

I 1962 ble han lærer ved Stjørdal realskole og overtok gården i Hegra. Etter 25 år i skoleverket ble han i 1987 banksjef i Hegra Sparebank, hvor han hadde vært styreformann fra 1979 til 1986.

Han var medlem av Stjørdal kommunestyre fra 1972 til 1983, Stjørdals varaordfører fra 1976 til 1979 og medlem av Nord-Trøndelag fylkesting fra 1992 til 1999. Han ble etterfulgt som varaordfører av sin fetter Kaare Børstad.

 Referanser 

Kategori:Lokalpolitikere i Stjørdal
Kategori:Sp-politikere i Nord-Trøndelag
Kategori:Norske bankfolk
Kategori:Norske pedagoger
Kategori:Norske bønder
Kategori:Personer fra Stjørdal kommune
Kategori:Fødsler i 1938